नई दिल्ली : Hyundai Santro 2018 कार निर्माता कंपनी हुंदई ने 23 अक्टूबर को दिल्ली में आयोजित एक इवेंट में हैचबैक कार सेंट्रो का नए अवतार में लॉन्च किया है. नई सेंट्रो में नाम के अलावा सब कुछ बदल गया है. पहले के मुकाबले ज्यादा स्पेशियस सेंट्रो के आने का काफी लोगों को इंतजार था. कंपनी की तरफ से कार की बुकिंग 10 अक्टूबर से ही शुरू हो गई थी. 12 दिन में 23,500 यूनिट की बुकिंग से पता चला कि कार को ग्राहकों को जबरदस्त रिस्पांस मिल रहा है. लॉन्चिंग से पहले सुर्खियों में बनी रही नई सेंट्रो पुरानी कार से कई मायनों में खास है.